**Proiect**

**GUVERNUL REPUBLICII MOLDOVA**

**HOTĂRÎRE Nr. -----**

**din --------------2015**

**cu privire la organizarea odihnei de vară a**

**copiilor şi adolescenţilor în sezonul estival 2015**

În scopul bunei organizări a odihnei de vară a copiilor şi adolescenţilor în sezonul estival 2015 şi respectării prevederilor Legii nr. 96-XVI din 13 aprilie 2007 privind achiziţiile publice (Monitorul Oficial al Republicii Moldova, 2007, nr.107-111, art.470), cu modificările şi completările ulterioare, Guvernul HOTĂRĂŞTE:

1. Ministerele, alte autorităţi administrative centrale, în comun cu autorităţile administraţiei publice locale şi Confederaţia Naţională a Sindicatelor din Republica Moldova:

a) vor finaliza, pînă la 22 mai 2015, lucrările de pregătire a taberelor de vară pentru copii şi adolescenţi, inclusiv a celor cu sejur de zi, dotîndu-le cu inventarul şi utilajul necesar;

b) vor întreprinde măsurile necesare pentru extinderea în continuare a reţelei taberelor de vară pentru copii şi adolescenţi.

2. Finanţarea taberelor de vară pentru copii şi adolescenţi se va efectua din bugetul de stat şi bugetele unităţilor administrativ-teritoriale, din sumele plătite de părinţi şi din mijloacele speciale alocate de întreprinderi, organizaţii şi asociaţii, urmînd ca autorităţile fiecărei unităţi administrativ-teritoriale să stabilească preţurile biletelor în taberele de vară pentru copii şi adolescenţi din teritoriul administrat, în conformitate cu prevederile pct. 5 din prezenta hotărîre.

3. Ministerul Muncii, Protecţiei Sociale şi Familiei va utiliza suma alocată din bugetul de stat în scopul organizării odihnei de vară a copiilor şi adolescenţilor, în conformitate cu prevederile Legii bugetului de stat pe anul 2015.

4. Cu excepţia biletelor de odihnă repartizate de Ministerul Muncii, Protecţiei Sociale şi Familiei, autorităţilor administraţiei publice centrale şi locale li se recomandă:

1) să acorde gratuit pînă la 25% din totalul biletelor repartizate în taberele de vară pentru copii şi adolescenţi următoarelor categorii de copii (din familiile beneficiare de ajutor social, în conformitate cu Legea nr. 133-XVI din 13 iunie 2008 cu privire la ajutorul social (Monitorul Oficial al Republicii Moldova, 2008, nr.179, art.625) şi/sau care au beneficiat de ajutor material în ultimele 12 luni, în baza Legii Fondului republican şi a fondurilor locale de susţinere socială a populaţiei nr. 827-XIV din 18 februarie 2000 (Monitorul Oficial al Republicii Moldova, 2000, nr.65-67, art.460), cu modificările şi completările ulterioare):

a) copii orfani;

b) copii din familii monoparentale;

c) copii din familii defavorizate;

d) copii din familii cu 3 şi mai mulţi copii;

e) copii aflaţi sub tutelă/curatelă;

f) copii plasaţi în servicii de tip familial;

g) copii plasaţi în centre de plasament temporar;

h) copii din familii în care ambii părinţi sînt cu dizabilități**;**

i) copii din familii în care ambii părinţi sînt pensionari;

j) copii care au obţinut performanţe la studii sau sînt învingători la olimpiadele școlare şi extrașcolare;

k) copii ai solicitanților de azil, refugiaților recunoscuți în Republica Moldova, beneficiarilor de protecție umanitară și persoanelor, cărora li s-a recunoscut statutul de apatrid în Republica Moldova, precum și copiii din familii defavorizate, în care unul din părinți se încadrează în una din categoriile menționate;

l) copii cu dizabilități și însoțitorii lor.

m) copiii veteranilor războiului de pe Nistru.

2) să comercializeze doritorilor restul biletelor în taberele de vară pentru copii şi adolescenţi, cu 10-20 % din costul total al biletului;

3) să decidă, în funcţie de necesităţi şi în termene utile, pe baza schemei de încadrare, asupra angajării personalului în taberele de vară pentru copii şi adolescenţi, prevăzute în actele normative în vigoare.

5. Costul maxim al unui bilet în taberele de vară pentru copii şi adolescenţi se va calcula în funcţie de durata schimbului, ținînd cont de costul orientativ al unei zile în taberele de vară pentru copii și adolescenți, conform anexei nr.1.

6. Se recomandă consiliilor raionale, consiliilor municipale Chişinău şi Bălţi, administraţiei unităţii teritoriale autonome Găgăuzia (Gagauz-Yeri):

a) să efectueze recepţionarea, să elibereze autorizaţii taberelor de vară pentru copii şi adolescenţi din teritoriu şi să informeze, pînă la 23 mai 2015, Ministerul Educaţiei despre gradul de pregătire a acestora;

b) să întreprindă acţiunile necesare pentru asigurarea prioritară a taberelor de vară pentru copii şi adolescenţi cu produse alimentare, exercitînd un control permanent şi riguros asupra respectării normativelor existente, calităţii și siguranței produselor alimentare achiziționate.

7. Ministerul Sănătăţii va asigura monitorizarea aprovizionării taberelor de vară pentru copii şi adolescenţi cu echipamentele medicale şi medicamentele necesare, conform legislaţiei, precum şi va efectua, potrivit competenţelor, supravegherea sanitaro-epidemiologică a acestor unităţi în perioada pregătirii, deschiderii şi funcţionării lor.

8. Ministerul Educaţiei:

a) va achiziționa 100 de bilete și va suporta cheltuielile de transport tur-retur pe teritoriul Republicii Moldova pentru elevii din România, în baza Protocolului de colaborare între Ministerul Educaţiei, Cercetării, Tineretului şi Sportului din România şi Ministerul Educaţiei din Republica Moldova pentru anii de învăţămînt 2012-2013; 2013-2014; și 2014-2015, semnat în anul 2012;

va achiziționa un pachet turistic (o rută turistică internă pentru vizitarea obiectivelor şi localităţilor turistice) pentru 100 de elevi din România, în scopul promovării imaginii Republicii Moldova ca ţară ce prezintă interes atît pentru turismul internaţional, cît și pentru cultivarea respectului faţă de valorile culturale naţionale, conform prevederilor Legii nr. 352 din 24.12.2006 ”Cu privire la organizarea şi desfăşurarea activităţii turistice în Republica Moldova” (Publicat: 02.02.2007 în Monitorul Oficial Nr. 14-17, art Nr : 40)

b) va achiziționa 300 de bilete pentru elevii din instituţiile de învăţămînt preuniversitar din raioanele de est ale Republicii Moldova şi or. Bender, subordonate Ministerului Educaţiei;

c) va achiziționa 100 de bilete și cheltuieli de transportare tur-retur pînă la destinație, pentru copiii din instituții de învățămînt, din partea stîngă a Nistrului şi or. Bender care vor beneficia de odihnă și întremare a sănătății în taberele de vară din țară, urmare a deciziei comune al Grupului de experți pe domeniul educației de la Ministerul Educației și reprezentanții experților pe domeniul educației de la Tiraspol;

d) va asigura instruirea responsabililor din direcţiile generale raionale (municipale) învăţămînt, tineret şi sport în vederea organizării odihnei de vară a copiilor şi adolescenţilor în sezonul estival;

e) va asigura, în comun cu direcţiile generale raionale (municipale) învăţămînt, tineret şi sport, universităţile şi colegiile pedagogice, completarea taberelor de vară pentru copii şi adolescenţi cu personal didactic calificat;

f) va monitoriza procesul educaţional, desfăşurat în taberele de vară pentru copii și adolescenți.

9. Ministerul Tehnologiei Informaţiei şi Comunicaţiilor va asigura funcţionarea mijloacelor de telecomunicaţii în taberele de vară pentru copii şi adolescenţi.

10. Ministerul Afacerilor Interne va asigura ordinea şi securitatea publică în taberele de vară pentru copii și adolescenţi, inclusiv escortarea, în modul stabilit, a vehiculelor care vor transporta copiii şi adolescenţii.

11. Se aprobă componenţa nominală a Comisiei guvernamentale pentru organizarea şi monitorizarea odihnei de vară pentru copii și adolescenți în sezonul estival 2015, conform anexei nr.2.

12. Se stabileşte că, în caz de eliberare din funcţiile deţinute a membrilor Comisiei guvernamentale pentru organizarea şi monitorizarea odihnei de vară pentru copii şi adolescenţi în sezonul estival, funcţiile acestora vor fi exercitate de persoanele nou-desemnate în posturile respective, fără emiterea unei noi hotărîri de Guvern.

|  |
| --- |
|  |
|  |
|  |

**PRIM-MINISTRU Chiril GABURICI**

Contrasemnează:

Ministrul educaţiei Maia Sandu

Ministrul muncii, protecţiei

sociale şi familiei Ruxanda Glavan

Ministrul finanţelor Anatol Arapu

Ministrul sănătăţii Mircea Buga

Anexa nr.1

la Hotărîrea Guvernului nr.-----

din ------------------- 2015

Costul orientativ al unui bilet

în taberele de vară pentru copii și

adolescenți, finanțate din buget, pentru o perioadă de 12 zile

|  |  |  |  |
| --- | --- | --- | --- |
| n. d/o | Tipul taberelor de odihnă și întremare a sănătății copiilor și adolescenților | Costul unei zile de odihnă pentru un copil (lei) | Costul unui bilet  (lei) |
| 1 | 2 | 3 | 4 |
| 1 | Tabăra de odihnă și întremare a sănătății | 142,65 | 1711,83 |
| 2 | Tabăra sportivă a școlilor sportive pentru copii și juniori | 151,80 | 1821,56 |
| 3 | Tabăra turistică pentru adolescenți | 160,26 | 1923,17 |
| 4 | Tabăra sportivă pentru elevii claselor superioare | 148,26 | 1779,15 |
| 5 | Tabăra de întremare cu sejur de zi | 97,82 | 1173,82 |

Anexa nr.2

la Hotărîrea Guvernului ---------

din -------------- 2015

**COMPONENŢA NOMINALĂ**

**a Comisiei guvernamentale pentru organizarea şi monitorizarea odihnei**

**de vară pentru copii şi adolescenţi în sezonul estival 2015**

SANDU Maia ministru al educaţiei, vicepreşedinte al Comisiei

GLAVAN Ruxanda ministru al muncii, protecţiei sociale şi familiei

BUGA Mircea ministru al sănătăţii

BABUC Monica ministru al culturii

SULA Ion ministru al agriculturii şi industriei alimentare

CĂRĂUŞ Maria viceministru al finanţelor

ȚURCAN ION viceministru al afacerilor interne

BUDZA Oleg preşedinte al Confederaţiei Naţionale a

Sindicatelor din Moldova